
Capitolul 1 
Metode pentru intensificarea creşterii puietului la familiile de albine 


În apicultură se consideră că anul apicol, care este cu totul diferit de cel calendaristic, 
începe o dată cu sosirea lunii august. 

Pentru ca familiile de albine să iasă cât mai puternice din iarnă, trebuie luate o serie de 
măsuri începând încă din vara şi toamna anului precedent pentru creşterea unei cantităţi cât mai 
mari de puiet, în acest fel se asigură şi o iernare normală, un consum redus de hrană în timpul 
iernii, uzură mică a albinelor în sezonul rece, fapt care le măreşte longevitatea în primăvara 
următoare, în familiile puternice primul puiet apare încă din luna ianuarie, cantitatea acestuia 
sporind rapid, albina uzată fiind înlocuită fără scăderi prea mari de efectiv. 

Familiile slabe, pe lângă consumul ridicat de hrană şi uzura mărită a albinelor se resimt 
puternic în primăvară, în perioada de schimbare a albinei refăcându-şi foarte greu efectivele de 
albine. 

Din aceste considerente, perioada premergătoare introducerii familiilor la iernat, deci 
lunile iulie-septembrie, trebuie folosită pentru creşterea unui număr cât mai mare de albine. 

Acest lucru este în mod obişnuit dificil de realizat întrucât în această perioadă, în 
majoritatea zonelor, atât culesul de nectar cât şi cel de polen se reduc considerabil, albinele 
ducându-şi activitatea în special pe baza rezervelor de hrană din cuib. 

Este perioada în care albinele încep să-şi formeze cuibul de iarnă, grupând rezervele de 
hrană în fagurii din cuib, ocupând majoritatea spaţiului din faguri şi limitând spațiul pentru 
puiet. 

La rândul lor şi mätcile, sub influenţa lipsei de cules, precum şi ca urmare a epuizării în 
urma efortului din perioada de primăvară şi de vară, îşi încetinesc ritmul de ouat: cele mai 
epuizate, îndeosebi cele mai bătrâne pot chiar să înceteze complet ouatul. 

Depinde doar de măsurile luate de apicultor ca activitatea lor de ouat să fie menţinută la 
o cotă ridicată un timp cât mai îndelungat posibil, în principal menţinerea activităţii de creştere 
a puietului se realizează prin: 


1. Asigurarea unor mătci cu mare capacitate de ouat. 

Un rol hotărâtor în dezvoltarea familiilor de albine în sezonul de toamnă îl are calitatea 
si vârsta mätcilor de care depinde, în foarte mare măsură, intensificarea creşterii de albine tinere 
în această perioadă. 

Cercetătorii au stabilit că vârsta mätcilor are o importanţă capitală, mai ales în prag de 
toamnă. 

Ei au dovedit că în stupinele în care 20% din familiile de albine au avut mătci tinere, 
mortalitatea albinelor în iarnă a fost de 33 g albină de fiecare interval; în stupinele unde 40% 
din familiile de albine au avut mătci tinere mortalitatea a fost de numai 22 g, iar la cele cu 60% 
mätci tinere, mortalitatea s-a redus în medie la 13 g de fiecare interval ocupat de albine. 

Este necesar deci ca în cursul sezonului să se urmărească îndeaproape calitatea mätcilor 
si să se înlocuiască cât mai multe din mätcile bătrâne şi din cele tinere cu defecte, cu mätci 
tinere, sănătoase şi de calitate superioară. 

Dacă sunt mätci tinere, după încetarea culesului creşterea de puiet se menţine la un 
nivel corespunzător chiar şi în cazul lipsei unor culesuri de întreţinere; în caz contrar, scade şi 
creşterea de puiet sub limitele normale, ceea ce provoacă slăbirea familiilor şi înrăutățirea 
condiţiilor de iernare. 

În tabelul nr. 1 este redat numărul de faguri cu puiet în sezonul de toamnă, în raport cu 
vârsta mätcilor, după datele lui V.A. Nestervodski, după o cercetare făcută în zona de nord şi în 
cea de sud a Ucrainei. 

Procentul de familii găsite orfane la ieşirea din iarnă a fost şi el cu atât mai scăzut cu cât 
mătcile au fost mai tinere: 0,2% la familii cu mätci de un an, 2,9% la familii cu mätci de 2 ani şi 
aproape 10% la familii de albine cu mătci de 3 ani (după V.A. Nestervodski). 


Tabelul 1 


n PA Numărul fagurilor cu puiet 
Vârsta mătcilor 
Zona de nord || Zona de sud 


E 
50 
20 


Inlocuirea mätcilor bătrâne cu botci căpăcite, sau chiar cu mätci ce urmează a se 
împerechea după introducerea lor în familii, nu se recomandă. 

Aceasta pentru că familia va rămâne fără puiet timp de 10-15 zile sau mai mult, iar 
unele familii pot rămâne chiar fără mătci prin pierderea lor la zborul de împerechere. 


2. Calitatea fagurilor. 

Ca şi în primăvară, în perioada de toamnă mätcile evită să depună ouă în fagurii noi, 
care păstrează mai greu căldura. 

Din cuib se scot fagurii prea vechi sau cu multe celule de trântori şi se reformează. 

Dacă unii dintre aceşti faguri mai au puiet se mută la marginea cuibului, de unde se pot 
înlătura imediat ce sunt eliberați de puiet, în mijlocul cuibului se lasă numai fagurii în care au 
crescut câteva generaţii de puiet, având suficiente celule libere pentru creşterea acestuia. 

Dacă în cuib, în zona cea mai favorabilă creşterii de puiet, sunt faguri cu multe celule 
de trântor, matca fie că va evita aceşti faguri, fie că, sub impulsul hrănirilor stimulente, va 
depune totuşi ouă producând o diminuare a cantităţii viitoare de albină lucrătoare. 

Această pierdere de albină lucrătoare are loc din două motive: în primul rând datorită 
faptului că în loc de albine se cresc trântori într-o perioadă în care nu sunt necesari, iar pe de 
altă parte din cauză că albinele doici se uzează în zadar, nemaiputând fi crescute în locul lor 
cantităţi mari de albine lucrătoare. 


3. Deblocarea cuibului. 

La unele culesuri, ca de exemplu la salcâm, care este un cules intens dar scurt, blocarea 
cuibului este defavorabilă familiei şi este favorabilă producţiei ce se realizează, deci un 
fenomen dorit. 

Pe o perioadă scurtă, în mod natural se limitează cantitatea de puiet necăpăcit. 

Blocarea are implicaţii nefavorabile asupra puterii familiei la culesul de vară de la 
floarea-soarelui, limitând creşterea puietului, ducând la scăderea accentuată a puterii familiei 
după valorificarea culesului de vară. 

De asemenea, în perioada de toamnă, în zonele unde există un cules bun de întreţinere, 
este posibilă uneori blocarea cuiburilor prin depozitarea rezervelor de hrană în zona creşterii 
puietului. 

Dacă apicultorul nu intervine la timp, familiile de albine puternice în timpul verii ajung 
toamna slab populate, deşi au mari cantităţi de miere şi păstură în stup. 

Deblocarea cuibului la familiile întreţinute în stupi verticali cu un singur corp si în stupi 
orizontali, se realizează prin introducerea periodică, la interval de 5-7 zile, în mijlocul cuibului, 
a câte unui fagure clădit regulat, cu celule de albine lucrătoare şi în care au fost crescute două- 
trei generaţii de puiet. Pentru ca albinele să pregătească mai repede fagurele, înainte ca acesta să 
fie introdus în cuib, se poate stropi cu sirop de zahăr. 

Pentru crearea spaţiului se scot ramele pline cu miere de pe margini, rame care se pot 
folosi pentru completarea rezervelor la alte familii. 

Ele se pot şi extrage în cazul în care conţin doar miere naturală şi nu miere provenind de 
la hrănirile de toamnă cu sirop de zahăr. 

La stupul multietajat, deblocarea se realizează prin inversarea periodică a corpurilor, 
oferind mătcii posibilitatea de a-şi extinde în sus suprafaţa pentru depunerea ouălor. 

Pentru aceasta este necesar ca nici unul dintre cele două corpuri ce se inversează 
periodic în toamnă să nu reprezinte corpul cu rezervele de hrană deoarece, din moment ce 
corpul cu hrană pentru iernat trebuie să aibă în cei zece faguri ai săi cel puţin 18-20 kg miere, se 

înţelege că nu va mai avea faguri cu celule goale pe o suprafaţă care să asigure spaţiul necesar 
creşterii de puiet. 


4. Folosirea culesurilor târzii. 

Practicarea stupăritului pastoral la culesurile târzii oferite de flora spontană sau cultivată 
constituie unul dintre cele mai eficiente mijloace de stimulare a creşterii de puiet în această 
perioadă. 

Culesurile naturale în sezonul de toamnă sunt de două ori mai eficace comparativ cu 
hrănirile stimulative, datorită aportului de polen proaspăt, în acelaşi timp se realizează şi o 
economie de zahăr şi polen care, de regulă, acoperă cheltuielile de deplasare. 

Ca surse de cules, la sfârşitul verii şi toamna se pot folosi fânețele din luncile râurilor, 
zonele inundabile, grădinile de zarzavat, bostănoasele etc., care, până la efectuarea arăturilor de 
toamnă oferă culesuri de întreţinere albinelor. 

Se va avea grijă însă, în zonele viticole, în cazul în care culesul sucului de struguri este 
prea abundent, ca fagurii cu miere proveniți de la acest cules să nu rămână în cuib pentru 
iernare. 

Fiind foarte bogată în substanţe minerale şi zaharuri nedigerabile pentru albine, această 
miere poate provoca neplăceri în timpul iernii şi anume, încărcături intestinale mari, diaree, 
uzură prematură. 

Prin folosirea culesurilor de întreţinere târzii, familiile de albine reuşesc mai totdeauna 
să-şi întregească proviziile de hrană pentru iarnă. 


5. Hrănirile stimulative. 

De la bun început, trebuie net diferenţiate hrănirile de completare a rezervelor de hrană, 
care se fac în doze mari, de 2-5 kg zilnic şi se termină în 10-15 zile, de hrănirile stimulative care 
trebuie făcute în doze mici pe întreaga perioadă de creştere a puietului, respectiv de la ultimul 
cules principal până toamna târziu. 

Important este ca prin modul de administrare să se creeze albinelor senzaţia de prezenţă 
permanentă a sursei de cules, senzaţie care să le menţină într-o stare activă. 

Astfel, într-o primă metodă, se stimulează familiile prin descăpăcirea fagurilor cu 
miere. 

Cantitatea de miere descăpăcită este în raport cu puterea familiei: la cele puternice se 
descăpăcesc 3-4 dm? în timp ce la cele mediocre se descäpäcesc 1-2 dm2. La descăpăcire se 
folosesc fagurii de la rezervă care au cantități mici de miere şi provin de la familii sănătoase. 

Când timpul este rece, fagurele se introduce la marginea cuibului; dacă timpul este mai 
cald, fagurele se introduce după diafragmă pentru a evita mărirea cuibului. 

Operația se execută după încetarea zborului, pentru a preveni furtisagul. 
O a doua metodă este stimularea cu sirop de zahăr. 

Concentrația siropului trebuie să fie 1/1. 

Administrarea sub formă de sirop, se va face în doze mici de 300-500 g la interval de 2- 
3 zile. Administrarea siropului în doze şi la intervale mai mari creează doar şocuri. 

Pentru intensificarea creşterii puietului este eficientă administrarea siropului în faguri şi 
introducerea lor în mijlocul cuibului. 

Fagurele introdus este curăţat, lins şi devine corespunzător pentru a fi însämântat. 

Metoda presupune din partea apicultorului un nivel profesional ridicat deoarece trebuie 
apreciată bine puterea familiei pentru a nu extinde prea mult fagurii ocupati cu puiet situaţie 
care ar duce la o lipsă a albinei de acoperire. 

Cercetările întreprinse în ţara noastră cu privire la efectele hrănirilor stimulative ale 
familiilor de albine prin descăpăcirea fagurilor după diafragmă în comparaţie cu administrarea 
de sirop de zahăr (1. Barac, 1954) s-au încheiat cu următoarele rezultate: familiile hränite 
stimulativ prin descăpăcirea fagurilor cu miere au crescut cu 28% mai mult puiet comparativ cu 
lotul martor, în timp ce familile hrănite cu sirop de zahăr au crescut doar cu 19,5 la sută mai 
mult puiet decât lotul martor. 

Concluzia ce se impune este că rezultate mai bune se obţin prin hrănirea stimulativă cu 
faguri cu miere descäpäciti şi introduşi după diafragmă. 

O a treia metodă constă în stimularea cu zahăr sub formă uscată (tos), în acest caz, este 
bine ca albinele să aibă acces la o sursă de apă. Unele albine consumă acest zahăr, altele îl cară 
însă afară; pentru a preîntâmpina acest aspect se pun câteva picături de miere în hrănitorul cu 
zahăr. 

Prezenţa unui cât de mic cules de polen din natură măreşte cu mult efectul hrănirilor 
stimulative, în lipsa acestuia este absolut necesară administrarea de polen sau de înlocuitori de 
polen, ca sursă de proteine în vederea creşterii puietului. 

Substanțele proteice se administrează în amestec cu hrana energetică (turte de serbet, 
pastă). 

Se urmăreşte ca substanțele proteice să nu depăşească 10-15% din compoziţia 
amestecului, în acelaşi timp, pentru mărirea atractivităţii turtelor de şerbet şi înlocuitori de polen 
acestea se vor pregăti pe bază de miere şi cu adaos de 3-5% polen natural. 

Oricare ar fi procedeul folosit, hrănirea stimulativă se face numai seara, după încetarea 
zborului, luându-se măsuri severe pentru prevenirea furtişagului care poate aduce in această 
perioadă pagube mari. De asemenea, urdinisurile stupilor se micşorează în raport cu puterea 
fiecărei familii. 

Tabelul nr. 2 prezintă eficiența hrănirii de stimulare cu zahăr în perioada iulie-august 
(după M. Gromisz, 1961). 


Tabelul 2 


Porții administrate Puiet la 14 
august 


Specificatie Cantitate(litri) 


Nestimuat (manon [255 


Din acest tabel rezultă Importanţa hrănirii de stimulare; martorul a avut 25,5 dm? puiet, 
iar prin stimulare s-au obţinut 60,6-63,3 dm” puiet, adică un plus de două ori şi jumătate. 

Cât priveşte efectul hrănirilor stimulative asupra dezvoltării creşterii puietului în 
sezonul de toamnă, comparativ cu culesul natural de întreţinere, după! datele din literatură, 
acesta este cu circa 50% mai mic faţă de culesul de întreţinere natural. 

Rezultă deci că se va recurge la hrănirea stimulativă de toamnă numai atunci când nu 
este posibil să se asigure cules de întreținere natural pentru albine. 

De asemenea, trebuie subliniat că hrănirea stimulativă de toamnă dă rezultate numai în 
cazul când în cuib există provizii abundente de miere şi păstură, precum şi spațiul necesar 
pentru dezvoltarea creşterii puietului. 


6. Reducerea cuibului, în toamnă. 

Indiferent de starea timpului, numărul fagurilor din cuib se reduce, astfel încât cei 
râmaşi să fie bine acoperiţi cu albină, în această situaţie, albinele pot creşte puiet doar în limita 
spaţiului pe care îl pot acoperi şi încălzi în mod natural. Pentru aceasta cuibul se limitează cu 
diafragmă iar fagurii de prisos se trec după diafragmă. 

în cazul în care fagurii conţin anumite cantităţi de miere, aceştia se descăpăcesc pentru 
ca mierea să fie trasă de albine în cuib, după care fagurii se scot şi se pun la rezervă. 

Nu se recomandă lăsarea fagurilor după diafragmă pentru a se evita cazurile de formare 
greşită a ghemului în zona aceasta. 

La stupi multietajati reducerea cuibului nu se va face decât în cazul în care avem 
familu slabe pe un singur corp. 


7. Împachetarea cuibului. 

O dată cu apariţia nopţilor reci se asigură izolarea termică prin amplasarea de materiale 
termoizolante deasupra podişorului în cazul familiilor mai slabe se recomandă folosirea de 
saltelute laterale montate după diafragmă. 

În afară de măsurile arătate, un alt procedeu de întărire a familiilor de albine în vederea 
iernării este folosirea mätcilor ajutătoare, în acest caz se folosesc mätcile scoase din familii cu 
ocazia înlocuirii lor cu alte mătci, mai tinere sau crescute special în acest scop. 

Cu mätcile rezultate din această operaţie se formează în cursul lunilor iunie-iulie nuclee 
pe doi-trei faguri de cuib, din care unul cu puiet iar ceilalți cu rezerve de hrană. 

Aceste familii mici se adăpostesc în lädite-nuclee, cu capacitate de 5-6 faguri, în 
despärtituri amenajate cu urdiniş separat, alături de familia de bază în stupii orizontali; în 
corpuri suplimentare, deasupra cuibului, la stupi multietajati; în stupi suplimentari, aşezaţi 
alături de familia de bază, în cazul stupilor verticali cu magazine. 

Pe măsura dezvoltării, acestor nuclee li se lărgeşte cuibul prin introducerea de faguri 
cläditi sau artificiali. Familiilor ajutătoare li se aplică aceleaşi măsuri de stimulare a creşterii de 
puiet, în lunile iulie-septembrie, ca şi familiilor de bază. 

Toamna, după încetarea depunerii ouălor, mätcile bătrâne se înlătură iar albinele şi 
puietul din nucleu se unifică cu familia de bază. O parte din nucleele cu mätci pot fi lăsate să 
ierneze pentru a avea în primăvară mätci de rezervă. 

Prin aplicarea acestui procedeu, familiile de bază se întăresc cu câte 0,6-0,8 kg albină. 

Procedeul de întărire a familiilor de albine prin folosirea mätcilor ajutătoare prezintă un 
deosebit interes în condiţiile din zona de sud a ţării noastre unde sunt necesare familii foarte 
puternice chiar la începutul primăverii, pentru folosirea culesurilor timpurii (pomi fructiferi, 
salcâm). 

Capitolul II 
Asigurarea rezervelor de hrană pentru familiile de albine 


După cum se ştie, familia de albine nu hibernează în timpul iernii. 

Strânsă în ghemul de iernare ea îşi continuă activitatea producând căldura necesară 
menţinerii vieţii, în unele situaţii, începând din luna ianuarie sau chiar din decembrie creşte 
puiet în spaţiul limitat de dimensiunile ghemului. 

Pentru această activitate, albinelor le sunt necesare rezerve suficiente de hrană atât în 
forma rezervelor interne - corpul gras, bine dezvoltat prin alimentaţie abundentă în timpul 
toamnei, cât şi rezerve de miere şi păstură în cuib. 

Consumul de hrană este mai scăzut în primele luni ale iernii, până la apariţia puietului 
albinele consumând mierea doar pentru menţinerea temperaturii în interiorul ghemului la circa 
24-25°C. 

Odată cu apariția puietului consumul se ridică, temperatura în ghem fiind menţinută în 
permanenţă la nivelul de 35-36*C. 

În aceste condiţii familiile normale, puternice consumă în primele luni ale iernii 700- 
800 g hrană; în continuarea iernării consumul creşte la 1,5-2,0 kg lunar, în total, pe întreaga 
perioadă de iernare sunt necesare circa 7-8 kg de miere. 

Pentru conturarea consumului vom utiliza datele obţinute de L. Partiot (1968). 

Stabilirea consumului s-a făcut de către Partiot prin cântăriri pe o durată de 12 ani, la 40 
stupine, situate pe o rază de 150 km şi care a cuprins altitudini între 140-1000 m (tabelulT). 


Tabelul 1 
Scăderi ale cântarului de control de la 1 octombrie până la 31 martie (după L. Partiot) 


Stupini între 
500-1000 m 
altitudine 


Stupini sub 300 || Stupini între 300-500 
m altitudine m altitudine 


Scăderi Scăderi 


greutate greutate 
(grame) (grame) 
5210 4555 


Din acest tabel, rezultă că, într-o perioadă de 6 luni, corespunzătoare iernării familiilor 
de albine, consumul de miere a fost de 4,6-5,2 kg. 

Durata mai îndelungată cu temperaturi scăzute existente la altitudinile mai mari a redus 
numărul zilelor în care s-a înregistrat zbor al albinelor, ceea ce a determinat în consecinţă şi un 
consum mai mic. 

Aceste date au fost coroborate cu experienţele făcute de A.W. Gareev. 

Deşi amplasate geografic la mari distanţe, consumurile constatate de cei doi autori pe 
parcursul celor 5 luni analizate sunt foarte apropiate (tabelul 2). 


Tabelul 

Consumul lunar de la 1 noiembrie la 31 martie (grame miere) 


a 5 
Specificatie noiembrie decembrielianuariel ianuarie februarie martie martie | Ts | 


După L. Partiot (medie 
pe 12 ani) sub 300 m 1605 4303 
alt. 


Un consum apropiat este stabilit şi de alți cercetători ca: Wefeippl, Alfonsus, Jebsen. 

Ar fi însă o mare greşeală dacă la intrarea în iarnă s-ar lăsa în familii doar această 
cantitate, întrucât în acest fel familiile ar fi lipsite de hrană tocmai în momentul în care au mare 
nevoie de aceasta. 

La ieşirea din iarnă în familii sunt necesare rezerve de hrană pentru creşterea puietului 
şi menținerea temperaturii până la apariția primelor culesuri de intensitate normală care să 
asigure necesarul de hrană al albinelor. 

Este greşită, de asemenea, ideea că lipsa hranei în primăvară se poate suplini cu sirop de 
zahăr. 


Trebuie să avem în vedere următoarele: la ieşirea din iarnă majoritatea albinei este în 
mare parte uzată în urma iernării şi creşterii de puiet; albina tânără este încă în cantitate mică; 
prelucrarea zahărului grăbeşte uzura totală a albinelor şi le scurtează acestora viața. 

De aceea, în afara cantităţii strict necesare iernării, la formarea rezervelor de hrană 
trebuie asigurată şi cantitatea necesară pentru primăvară. In total, în funcţie de puterea familiei 
şi de zona în care se lucrează se lasă 16-20 kg miere. 

Deosebit de importantă este şi rezerva de păstură, fiecare familie având nevoie de 1,5-2 
kg. Lipsa fagurilor cu păstură se poate suplini cu polen granule sau pulbere, administrat în luna 
februarie în turte energoplastice. 


1. Calitatea hranei. 

Mierea reprezintă hrana glucidică, în ea predomină zaharurile simple, uşor asimilabile, 
glucoza şi fructoza. Ea este bogată în fermenti, vitamine, săruri minerale. 

Fagurii cu miere pentru iernare trebuie să fie cäpäciti, deoarece mierea necăpăcită este 
higroscopică, se poate scurge din celule, poate să se înăcrească provocând supraîncärcarea 
intestinului gros şi moartea albinelor. 

Pentru iernare mierea trebuie să fie de flori, nu de mană. 

Mana reprezintă acea substanţă dulce ce se află în anumite perioade ale anului pe 
frunzele, ramurile sau tulpinile unor plante. 

Mana poate fi secretată direct de plantă, din cauza presiunii radiculare a acesteia în 
perioada trecerii de la starea de repaus la starea activă sau poate fi produsul unor insecte din 
familiile Lachnidae şi Lecaniidae. 

Conţinutul ridicat de săruri şi dextrine din mierea de mană determină supraîncărcarea 
intestinului gros la albine şi îmbolnăvirea lor de diaree. 

Recunoscută în stup după culoarea mai închisă, după vâscozitatea ridicată, după gustul 
mai putin dulce şi după faptul că, în general, nu este căpăcită, se recomandă extragerea ei din 
faguri şi înlocuirea cu provizii corespunzătoare. 

Cercetătorul sovietic Melincenko a făcut un studiu comparativ între o hrănire a 
albinelor cu miere şi o hrănire cu sirop de zahăr, rezultatul fund următorul: albinele hrănite cu 
miere de mană au ieşit în primăvară cu diaree în proporţie de 88,9% faţă de cele hrănite cu sirop 
de zahăr care au avut diaree doar în procent de 9%. 

Din acest motiv se impune ca în toamnă să se facă analiza mierii pe care o lăsăm ca 
hrană de iarnă. Această operaţie o poate face orice stupar, folosind una din cele două metode 
prezentate mai Jos: 


a) Metoda cu apă de var. 


Apa de var se prepară în felul următor: se ia o oarecare cantitate de var stins ce se 
amestecă bine cu o cantitate egală de apă distilată; se lasă să se limpezească. 

Varul se va depune pe fundul sticlei, iar lichidul albicios ce se ridică deasupra se 
filtrează prin câteva straturi de tifon şi apoi se păstrează într-o sticlă etichetată. 

Pentru analiză se pune cu vârful unei lingurite miere într-o eprubetă (mierea să fie luată 
din diferiți faguri), apoi se adaugă în eprubetă o cantitate egală de apă distilată. 

După ce mierea s-a dizolvat complet în urma agitării conţinutului eprubetei se adaugă 
două părți apă de var, se agită totul şi se încălzeşte până la fierbere la o mică lampă de alcool. 

Dacă mierea prelevată şi analizată este de mană, în eprubetă apar fulgi (flocoane) de 
culoare brună. Această miere este improprie pentru iernare, ea trebuind să fie înlocuită. 


b) Metoda cu alcool. 

Într-o eprubetă se pun în părţi egale miere şi apă distilată; după o uşoară încălzire a 
conţinutului eprubetei, se adaugă 7-8 părţi alcool de 96°. 

Dacă amestecul nu se tulbură este dovadă că mierea este bună ca hrană de iarnă, în caz 
contrar, dacă lichidul se tulbură şi devine albicios, mierea este de mană, şi fiind improprie 
pentru iernare trebuie înlocuită. 

De asemenea, iernarea este favorabilă pe provizii de miere care nu cristalizează, în acest 
scop se recomandă folosirea proviziilor de la culesul de la salcâm, unde raportul glucoză- 
fructoză este în favoarea fructozei. 

Mierea de floarea-soarelui şi, în special cea de răpită, cristalizează rapid şi iernarea nu 
mai are loc în condiţii bune. 

Pentru a spori producţia de miere extrasă, unii apicultori înlocuiesc rezervele pentru 
iernare cu sirop de zahăr, ceea ce iarăşi nu este bine. 

Se admite ca în anii în care condiţiile climatice şi de cules au determinat o insuficientă 
asigurare a familiei de albine cu hrană naturală să se completeze aceste rezerve de hrană cu 
sirop de zahăr. 

Dar şi în aceste cazuri de forță majoră este vorba doar de o completare şi nu de o 
înlocuire care atrage după sine o serie de neajunsuri. 

Cuvintele apicultorului american A. Root sunt convingătoare în acest sens. 

"Dacă mierea aflată la sfârşitul verii în stupi este de bună calitate şi bine căpăcită de 
albine, este o adevărată nebunie ca apicultorul să o extragă pentru vânzare şi să cumpere zahăr 
din care să fiarbă sirop cu care să hrănească albinele. 

Oricine gândeşte că în felul acesta poate obţine avantaj se înşeală, chiar dacă ar vinde 
mierea cu un pret foarte ridicat şi ar cumpăra zahărul cu un pret foarte scăzut". 


2. Pregătirea rezervelor de miere şi păstură. 

Pregătirea rezervelor de hrană trebuie începută, pe cât posibil, la culesurile principale 
din lunile mai-iunie. 

Această activitate este mult uşurată atunci când în stupină se folosesc stupi de tip 
multietajat sau orizontali, care au rame de o singură dimensiune. 

Astfel, în timpul culesului mare, imediat ce există faguri plini cu miere, aceştia se ridică 
din stup, pe măsură ce sunt cäpäciti. 

Se vor alege, în primul rând, fagurii plini cu miere, 3-3,5 kg în rame standard (435/300 
mm) sau 1,8-2,5 kg în rame de multietajat (435/230 mm). 

Dacă însă condiţiile de cules nu au fost prielnice, se pot lua şi faguri cu mai puţină 
miere, cu condiţia să conţină cel puţin 1,5 kg fiecare. 

Se aleg numai fagurii bine cläditi, de culoare brun-deschisă, în care, înainte de a fi 
umpluti cu miere, au fost crescute câteva generaţii de puiet. 

Fagurii în care a fost crescut puiet menţin mai bine căldura în timpul iernii şi deci sunt 
mai buni pentru creşterea de puiet care începe încă din timpul iernii, în locul fagurilor scoşi din 
stup se introduc rame cu faguri goi cläditi sau cu faguri artificiali. 

La stupii cu magazine (Dadant-Blatt), în raport cu puterea familiei se iau următoarele 
măsuri: 

- la familiile de albine cu un singur magazin se scot din magazin fagurii 
mărginaşi iar în locul lor se introduc doi faguri mărginaşi de cuib ridicaţi 
din corpul de cuib (fig. 2) 


Fig.2 Poziţia fagurilor în stupul de tip vertical cu un magazin, în 
vederea pregatirii rezervelor de miere în fagurii de cuib (2 faguri de cuib 
suspendafi lateral în magazin (a şi b). 


În spaţiile goale albinele vor clädi faguri naturali care pot fi recoltati periodic pentru 
producerea de ceară; pe măsură ce fagurii sunt umpluti cu miere şi cäpäciti, se ridică în vederea 
păstrării, iar în locul lor se introduc faguri noi de la rezervă sau din cuib; 

- în cazul familiilor puternice, care ocupă două magazine, se procedează astfel: din 
mijlocul a două magazine suprapuse se scot ramele de magazin, iar în 
spaţiul format se introduc 3-5 faguri de cuib, ce se scot din corpul de jos 
sau din fagurii de la rezervă. 

Ocupând în magazine poziția centrală,fagurii sunt umpluti 
curând cu miere (fig. 3.). 


Fig.3 Pregătirea rezervelor de miere in faguri de cuib. la stupul 
vertical cu două magazine (4 faguri de cuib suspendati in mijlocul celor 
două magazine). 

O deosebită atenție se va acorda pregătirii rezervelor de păstură, deoarece prin 
asigurarea unor rezerve bogate se poate preîntâmpina aşa-numita foame de proteine a albinelor, 
atât în sezonul de iernare cât şi în alte perioade ale anului, în acest scop, cu ocazia reviziilor 
obişnuite ale familiilor de albine se identifică şi se ridică pentru păstrare faguri umpluti măcar 
pe trei sferturi cu păstură. 

Pe timpul culesului mare, aceste rame se introduc în compartimentele de strânsură 
pentru a fi umplute cu miere şi căpăcite. 

Ca şi în cazul alegerii rezervelor de miere, se aleg fagurii de cuib în care au crescut 
câteva generații de puiet, în această stare, rezervele de păstură se conservă în cele mai bune 
condiţii. 

Pentru satisfacerea nevoilor de proteine în perioadele când lipseşte polenul, este 
recomandabil ca, în afara rezervelor de păstură în faguri, pe timpul culesurilor abundente de 
polen, să se recolteze polen cu ajutorul colectoarelor. 

Polenul recoltat se va păstra în vederea administrării ca hrană proteică familiilor de 
albine la ieşirea acestora din iarnă, după primul zbor de curățire. 

Păstrarea polenului se poate face după uscarea acestuia conform tehnologiei (vezi 
Manualul apicultorului) sau în stare proaspătă, în amestec cu zahăr pudră. 

Amestecul se pune în recipiente din sticlă de culoare închisă, având grijă să-l presăm 
bine, în aşa fel încât să nu rămână goluri de aer, iar deasupra, înainte de închiderea recipientului 
se mai pune un strat de 1-2 cm zahăr pudră. 


Conservarea fagurilor. 


Fagurii cu hrană de rezervă se păstrează într-o încăpere în care temperatura să fie, pe cât 
posibil, constantă. Se vor evita camerele umede. 

Fagurii cu hrană de rezervă se păstrează fie în magazine 
sau corpuri de stupi suprapuse fie în lăzi sau dulapuri cât mal 
— ARRET Er bine închise (fig. 4 a) pentru a-i feri de atacul diferiților 


1 3 2 
| 
dăunători (gäselnitä, şoareci, furnici). 


Fig.4a Dulap pentru păstrarea ramelor eu faguri de 
rezervă. l-usi frontale, 2-usi laterale, 3-stelaj pentru rame 4- 
rame cu faguri de rezervă. 


a La aşezarea fagurilor în vederea păstrării, se va evita 
lovirea lor, asigurându-se şi un spațiu minim pentru ca să nu se atingă între ei. 
Loviturile provoacă deschiderea celulelor şi scurgerea mierii pe faguri, 
alteori mierea din porțiunile lovite, datorită aerului se poate altera. 
Periodic spaţiul de depozitare a fagurilor cu hrană de rezervă (cu tot cu 
faguri) se dezinfectează prin afumare cu sulf, folosind arzătorul de sulf (fig. 4 b) 
(15 g/corp de stup, timp de 24 de ore) apoi se aerisesc. 


Fig.4b Arzătorul de sulf. 


O altă metodă de dezinfectie este cea cu vapori de acid acetic glacial, în 
acest caz utilizându-se pentru fiecare corp ermetic închis 200 cm3 de acid acetic 

glacial fmbibat într-un strat de pânză. 

Pânza astfel pregătită se introduce în corpul de stup unde va rămâne timp de 3 zile la o 
temperatură de 20-25*C, timp în care are loc evacuarea acidului acetic. 

Vaporii de acid acetic acţionează şi asupra sporilor de nosemoză, a moliei cerii şi a altor 
dăunători. 


Atenţie! în cazul când se foloseşte acidul acetic glacial se va lucra cu mănuşi de 
protecţie, bandaj de tifon la nas şi ochelari pentru evitarea unor accidente neplăcute. 


În aer liber (adäpostiti sub un sopron) este bine să păstrăm doar fagurii de culoare 
deschisă şi care nu conţin resturi de miere pentru că aceasta atrage albinele, în cazul depozitării 
în aer liber atât în partea de jos (fund) cât şi deasupra corpului de stup se pune un podişor 
Snelgrove cu sita descoperită şi urdinişurile închise. 

Se fac stive de câte 6-8 corpuri sau magazine cu rame sortate, având grijă să nu existe 
spaţii libere între corpuri (eventual corpurile se pot lipi între ele cu hârtie adezivă) prin care să 
nu poată pătrunde albina, între cele două deschizături cu sită (una la baza primului corp şi 
cealaltă deasupra ultimului corp), prin intermediul deschizătorilor corpurilor intercalate, se 
creează un curent continuu de aer ce ventilează fagurii, asigurându-se condiţii bune de 
conservare şi evitând atacul găselniţei. 

Fagurii goi de rezervă se mai pot conserva şi sub cuibul familiei. 

Metoda se recomandă numai în cazul existenţei unor familii de albine puternice, fagurii 
fiind în acest caz sub protecția permanentă a albinelor, în acest fel se realizează şi o iernare 
bună a familiilor de albine, deoarece cuibul este mai ridicat şi aerul rece din atmosferă nu 
pătrunde direct pe urdiniş. 

Se recomandă ca fagurii cu păstură să fie präfuiti în prealabil cu zahăr pudră pentru a se 
evita mucegăirea lor. 

Dacă la ieşirea din iarnă, când se face prima revizie de primăvară, se constată existența 
unor familii de albine lipsite de hrană sau cu hrană insuficientă, se va recurge la fagurii cu hrană 
de rezervă depozitati în modul descris mai sus. 


3. Hrănirea de completare. 

Hrănirea de completare se face în trei cazuri, când familiile nu şi-au asigurat rezervele 
de hrană necesare pentru iernare din cauza condiţiilor neprielnice de cules; când nu există miere 
de rezervă în faguri pentru înlocuirea mierii de mană constatate în cuib, când se face 
completarea parțială cu zahăr a rezervelor insuficiente de hrană. 

Hrănirea trebuie făcută imediat după ultimul cules de vară. în felul acesta se va 
intensifica dezvoltarea în continuare a familiilor în vederea iernării, iar la dispariția albinelor 
bătrâne va apărea generația ce va ierna şi care a fost scutită de uzura pe care ar fi prilejuit-o 
prelucrarea zahărului. 

După A.l. Melniciuc (1964), durata vieţii albinelor este influenţată, în mod direct, de 
cantitatea de zahăr prelucrată. 

Astfel, faţă de albinele care nu au prelucrat zahăr în toamnă şi a căror durată de viaţă 
este considerată 100%, durata vieţii albinelor care au prelucrat 3,3 kg sirop/kg albină a fost de 
numai 75%. 

De asemenea, apicultorul trebuie să ţină seama şi de faptul că administrarea unor 
cantități mari de sirop de zahăr, care trebuie depozitate în scurt timp, duce la depăşirea 

capacității de activitate glandularä a albinelor şi, ca atare, adaosul de enzime va fi 
necorespunzător, în această situaţie rezervele respective vor fi depozitate fără ca procesul de 
invertire să fie realizat la nivel corespunzător, fapt ce va duce la cristalizarea hranei în celule, cu 
o dublă influenţă negativă. 

Pe de o parte albinele vor arunca cristalele din celule, ceea ce reprezintă consumarea 
inutilă a zahărului; pe de altă parte, prin hrănirea cu lichidul intercristalin albinele se 
îmbolnăvesc de diaree, putându-se înregistra din acest motiv chiar şi pierderea familiilor. 

Este de aceea indicat ca administrarea hranei pentru completarea rezervelor să se facă 
într-un timp mai îndelungat şi în cantităţi ponderate, asigurându-se astfel o foarte bună 
prelucrare. 

La completarea hranei trebuie luate în considerare câteva aspecte importante. 
Pentru ca hrana administrată să nu fie împrăştiată de albine pe un număr mare de faguri ci 
concentrată doar pe câţiva, adică pe fagurii pe care familia va 1erna, sunt necesare următoarele 
măsuri: 

- înainte de administrarea hranei, cuibul familiei să fie redus la numărul de faguri pe 
care urmează să se facă iernarea; 

- reducerea se face în funcție de puterea familiei; 

- puterea se apreciază în funcţie de intervalele bine ocupate cu albină. 


O metodă mai exactă care poate fi aplicată când timpul este cald este aprecierea 
cantităţii de albină de pe fiecare fagure şi, în final, aprecierea cantităţii totale de albină. 

Un fagure de stup orizontal 435/300 mm în perioada de toamnă, când cuibul este 
restrâns conţine 270 g albină pe ambele fete, în timp ce rama de ME 435/230 mm conţine 200 g 
albină pe ambele feţe. în perioada activă, un fagure de stup orizontal 435/300 mm conţine 200 g 
albina pe ambele fete, iar rama de ME 435/230 conţine 150 g albină. 

O apreciere mai exactă se obţine cu rama reţea sau Netz (împărțită în dm?) în care 1 
dm” conţine 30 g albină pe ambele fete sau 15 g pe o singură față. Totalul de dm2 găsiţi, 
înmulțit cu 15 dă totalul de albine dintr-o familie. 

Pentru a se aprecia pe câte rame va ierna familia se împarte totalul de albine la 270 g 
sau 200 g, în funcție de tipul de stup. 


Prepararea siropului pentru hrănirea de completare. 
Când hrana se administrează timpuriu, imediat după terminarea culesului de vară şi 


albinele dispun de timp suficient pentru transportarea, depozitarea şi prelucrarea proviziilor, 
concentraţia siropului poate fi de 1/1. 

Pornind de la regula că în fiecare fagure de iernare trebuie să se găsească minimum 1,5- 
2 kg miere, ca să se stabilească necesarul din cuib. 

Un fagure plin pe ambele feţe are 3,6-4 kg miere la rama se stup orizontal (435/300 
mm) şi 2,8-3 kg miere la rama de multietajat (435/230 mm). 

O apreciere mult mai exactă se poate face tot cu ajutorul ramei reţea (Netz), unde 1 dm2 
are 350 g miere pe ambele fete sau 175 g miere pe o singură faţă. 

În cazul hrănirii cu sirop de zahăr se va avea în vedere că dintr-un kilogram de zahăr 
rezultă, prin transformare, un kilogram de miere. 

Diferenţa de circa 25% zahăr (| kg miere conţine numai circa 0,750 kg zahăr) este 
consumată de albine în procesul de transformare a zahărului în miere. 

Pentru a obţine un kilogram de sirop, la o concentrație de 1/1 se pun laolaltă 650 g 
zahăr şi 650 ml apă. 

Practic, întâi se fierbe apa apoi se adaugă zahărul, amestecând până la completa 
dizolvare a acestuia. Se administrează când temperatura siropului este de 35-40*C. 

Administrarea hranei se face în hrănitoare de capacitate mare. în porții de 2-5 kg la 2-3 
zile, după puterea familiei. 

Familiilor care nu ridică cantitatea de hrană dată în totalitate, la a doua hrănire li se 
reduce portia după capacitatea de depozitare a hranei în faguri. 

Siropul poate fi administrat şi în faguri care se pun după diafragmă. 

Se recomandă hrănirea de completare timpurie, deoarece albinele dispun în acest caz de 
timp suficient pentru prelucrarea corespunzătoare a proviziilor şi pentru că, în general, 
activitatea este desfăşurată de albinele mai vârstnice, prevenindu-se astfel uzura celor tinere 
care vor ierna. 

Dacă timpul este însă înaintat, concentraţia siropului va fi 2/1 (2 părţi zahăr şi 1 parte 
apă), acesta fiind mai dens, suprafaţa pe care îl împrăştie albinele pentru evaporare va fi mai 
mică şi implicit timpul necesar prelucrării va fi mai mic. 

În tabelul 3 şi în tabelul 4 sunt redate cantităţile de zahăr şi apă necesare pentru 
pregătirea siropului de diferite concentraţii, precum şi cantitatea de miere care rezultă din 
prelucrarea acestui sirop. 

Se recomandă să se dea albinelor un sirop invertit cu acid citric (1 g la litrul de sirop). 

Dacă se dă o cantitate mai mare de 1 g la litrul de sirop, efectul este invers şi anume are 
loc o cristalizare puternică în timpul iernii. 

De asemenea, se mai recomandă ca în siropul destinat hrănirii de completare să se 
adauge Protofil care este un preparat destinat atât stimulării dezvoltării familiilor de albine, cât 
şi combaterii nosemozei. 

Protofilul se administrează în special familiilor de albine afectate de nosemoză, de 
intoxicații cronice, celor slăbite de intemperii, precum şi roiurilor. 

Cantitatea de Protofil care se administrează este de 17 ml (1 lingură de supă) la un litru 
de sirop, în totalitate într-un anotimp se administrează unei familii de albine între 50 şi 80 ml 
Protofil, în funcție de mărimea şi starea acesteia. 


Tabelul 3 
Cantitatea de sirop obţinută în funcție de raporturile indicate 


Sirop 
it 

Tabelul 4 


Cantitatea de sirop obtinutä în functie de raporturile indicate 


Zana Raport i 


Hrănirea de completare mai poate fi făcută şi cu şerbet de zahăr administrat sub formă 
de turte. 

Aceasta se face în special atunci când timpul este prea înaintat, albinele nu mai ridică 
siropul, sau spre sfârşitul iernii, în cazul în care, datorită unei cantităţi insuficiente de hrană 
apare pericolul pieirii familiei de albine de foame. 

Desigur, acestea sunt situații de excepţie şi ele apar îndeosebi atunci când iarna se 
prelungeşte mult în primăvară, în condiţii normale însă, familiile de albine trebuie să fie 
asigurate cu provizii care trebuie să le ajungă acestora până la ieşirea din iarnă şi începutul unui 
nou sezon. 


Capitolul III 
Aranjarea cuibului familiei de albine în vederea iernării 


Prin aranjarea cuibului se urmăreşte dimensionarea lui în raport cu puterea familiei şi 
repartizarea proviziilor de hrană în aşa fel încât albinele din ghem să aibă suficientă hrană până 
în primăvară. 

Timpul când se execută lucrarea depinde de condiţiile de cules, de starea vremii şi de 
situaţia puietului în cuib. 

Cu cât culesul ţine mai mult timp, cu atât lucrarea se execută mai târziu; cu cât timpul 
se răceşte mai curând, cu atât această lucrare se execută mai devreme. 

În cuib se lasă atâţia faguri astfel încât spaţiile dintre ei să cuprindă complet ghemul de 
iernare, fără spaţii suplimentare. 

La orânduirea fagurilor cu miere se va ţine cont de principiile biologice ale dezvoltării 
pe verticală a familiilor de albine care cer în partea de jos a fagurilor spaţii pentru puiet iar în 
partea de sus rezervele de hrană, precum şi de faptul că în timpul iernii albinele se pot deplasa 
după hrană doar în spaţiul dintre rame şi nu se pot deplasa pe fagurii laterali. 

Pornind de la aceste considerente, la formarea cuibului se va avea în vedere ca, 
îndeosebi fagurii centrali să conţină suficientă miere întrucât este zona cu cantitatea cea mai 
mare de albine. 

Amplasarea rezervelor de hrană poate fi: bilaterală, unilaterală şi centrală, ultimele două 
moduri de amplasare - unilaterală şi centrală - fiind însă mai putin indicate şi folosindu-se mai 
mult în cazul familiilor slabe şi cu rezerve insuficiente. 


1. Amplasarea bilaterală 

Fagurii cu cantitatea cea mai mare de miere, 3,5-4 kg, se amplasează în dreapta şi în 
stânga cuibului, urmând către mijlocul cuibului, în ordine descrescândă, fagurii cu miere mai 
puţină, fără însă ca aceştia să fie sub 1,5 kg (fig. 5). 


Fig.5 Amplasarea bilaterală a rezervelor de hrană in cuib. 


Pentru a se stabili numărul de faguri care se lasă în cuib, este 
necesar ca cercetarea familiilor să se facă după nopţi reci, pentru ca 
ghemul să fie cât mai strâns 

Când sunt în cuib normal, se lasă fagurii ocupați cu albină, plus unul, în aşa fel ca 
albina să nu ocupe feţele exterioare ale ramelor marginale. 

Când sunt în cuib redus, se lasă atâtea rame câte sunt ocupate cu albină. 

Uneori, din cauză că la controlul preliminar ghemul n-a fost suficient de strâns, este 
posibil să se lase cuibul de iarnă prea larg, fiind necesar ca ulterior fagurii märginasi, neocupati 
de albine să se scoată, deoarece aceştia mucegăiesc din cauza umezelii din timpul iernii şi 
uneori mierea se alterează. 


2.Amplasarea unilaterală 
Aceasta constă în aşezarea fagurilor după cantitatea de miere pe care o conţin, în ordine 
crescândă către unul din pereţii stupului, cu precizarea că nu trebuie să avem însă faguri sub 1,5 


kg miere (fig. 6). 


Fig.6 Amplasarea unilaterală a rezervelor de hrană în stup. 


Acest procedeu se aplică şi în cazul iernării a două familii în stupi 
orizontali - familia de bază şi ajutătoare (fig. 7). 


Fig.7 Amplasarea rezervelor de hrană la stupul 
orizontal când iernează două familii în acelaşi stup. 1- 
ghemul de iernare în familia de albine. 2-ghemul de albine 
în familia de bază la începutul toamnei. 3-ghemul ambelor 
familii de albine pe timpul şi la sfârşitul iernii. 


În acest caz fagurii plini cu provizii se rânduiesc 
de o parte şi de alta a diafragmei care separă familiile. 

Apoi, către marginile stupului, în ordine descrescândă a cantității de miere conţinute, 
fagurii cu provizii mai puţine, cu aceeaşi subliniere că nu vom avea faguri cu mai puţin de 1,5 
kg miere. 

Ghemul se va forma de o parte şi de alta a diafragmei, fiecare famile fiind atrasă şi 
beneficiind în acelaşi timp de căldura din cuibul familiei vecine. 

3. Amplasarea central 

Fagurii din centrul cuibului conţin cea mai mare cantitate de miere, descrescând în 
greutate către marginile cuibului, astfel încât fagurii mărginaşi să nu aibă mai puţin de 0,5 kg 
miere (fig. 8). 


Fig.8 Amplasarea centrală a rezervelor de hrană din cuib. 


La aşezarea fagurilor în cuib se va avea în vedere ca în centrul 
cuibului să fie introduşi numai fagurii cu celule de albine, în care au 
crescut deja câteva generaţii de puiet, deci potriviti pentru creşterea 
puietului în perioada de la sfârşitul iernii. 

La stupii multietajati, când iernarea se face pe două corpuri, în 
corpul superior trebuie să existe circa 18-20 kg miere, iar în corpul 
inferior fagurii centrali să nu conţină miere, aceasta să se găsească 
doar pe fagurii laterali,în total 7-8 kg (fig. 9). 


Fig.9 Amplasarea rezervelor de hrana la stupul multietajat. 


Dacă se găseşte miere pe fagurii centrali din corpul inferior, 
această situaţie determină aşezarea ghemului de iernare sub aceşti 
faguri, în urma consumului, din cauza slabei mobilități a ghemului, 
spaţiul de 10 mm dintre corpuri devine de nestrăbătut şi albinele pot 
muri de foame, chiar dacă dispun de provizii aflate în imediata lor 
apropiere. 

Unii apicultori recomandă punerea de făguraşi cu miere între cele două corpuri. Se 
creează astfel o punte de legătură între ele cele două corpuri pot fi lipite cu benzi de hârtie 
adezivă pentru o etanseizare mai bună contra curenților. 

Dacă iernarea se face într-un corp, fagurii laterali pot fi plini în vreme ce la ceilalți 
cantitatea de miere trebuie să fie de circa 1,5-1.7 kg. Pe măsură ce rezervele se consumă, 
ghemul înregistrează o mişcare de jos în sus. 


Capitolul IV 
Pregătirea familiilor de albine pentru iernare. 


Familia de albine, ca rezultat al adaptării la condiţiile de mediu, are capacitatea de a se 
adapta în tot cursul anului la variațiile temperaturii exterioare. 

Familia de albine are capacitatea de a suporta temperaturi deosebit de scăzute. 

Pentru supraviețuirea ei în condiţiile de temperatură scăzută sunt esențiale calitatea şi 
cantitatea proviziilor de hrană. 

Desigur, rezistenţa la condiţiile nefavorabile este mai mare la familiile puternice. 

Pregătirea în vederea supravieţuirii la temperaturi scăzute este un instinct dobândit la 
albine în decursul vremurilor şi acesta se manifestă cu mult timp înainte de apariția sezonului 
friguros prin: 

- acumularea unor provizii importante de hrană în cuib; 

- folosirea cu economicitate, în funcţie de condiţiile exterioare, a acestor provizii; 

- micşorarea numărului de albine în cuib datorită uzurii albinelor culegătoare pe timpul 
culesurilor de vară, diminuării treptate a ouatului mătcilor şi a creşterii de puiet; 

- reducerea treptată a unor activităţi (de creştere a puietului, de clădire a fagurilor); 

- izgonirea trântorilor, care fiind înlăturați treptat de pe fagurii cu miere nu mai au 
posibilitatea să se hrănească şi sunt scoşi afară din stup unde mor de foame şi frig. 

Trântorii mai sunt tolerati doar în familiile cu mătei neîmperecheate, în familiile orfane 
sau în familiile cu mätci bătrâne; 

- propolizarea cuibului şi, mai ales, a crăpăturilor pereților, albinele izolând în felul 
acesta mai bine cuibul împotriva pierderii de căldură şi a pătrunderii umidității. 

Din toate aceste aspecte trecute în revistă mai sus, rezultă că albinele îşi pot asigura 
singure regimul optim de temperatură în interiorul cuibului pe perioadele reci. 

Pe măsură ce nopțile se răcesc, albinele părăsesc fagurii mărginaşi ai cuibului 
concentrându-se pe fagurii în care se mai creşte puiet. 

De asemenea, se accentuează tendinţa albinelor de acumulare a rezervelor de miere 
necăpăcită şi uneori căpăcită de pe fagurii periferici în celulele eliberate de puiet. 

O dată cu răcirea progresivă a timpului descreşte treptat şi activitatea de zbor a 
albinelor, încetează ouatul mătcilor şi creşterea de puiet. 

Familia de albine trece în perioada repausului de iarnă care începe pe la sfârşitul lunii 
octombrie şi se termină în lunile ianuarie-februarie, când apare primul puiet în cuib. 

În această perioadă datorită micşorării activităţii de zbor şi a creşterii de puiet, scade 
simţitor consumul de miere, dar se menţine în continuare un consum ridicat de polen şi păstură, 
în organismul albinelor se produc modificări fiziologice caracteristice albinelor care vor ierna. 

Albinele crescute în această perioadă se deosebesc de albinele crescute în sezon prin 
faptul că pot trăi 7-8 luni în loc de numai 35-45 de zile cât este durata de viaţă la albinele din 
sezonul activ. 

Longevitatea se datorează, pe de-o parte faptului că ele participă, într-o măsură mai 
mică, la creşterea puietului şi la culesul de nectar, iar pe de altă parte modificărilor anatomo- 
fiziologice determinate de acumularea în țesutul corpului gras (ţesut de culoare albicioasä ce 
căptuşeşte partea interioară a învelişului chitinos) a rezervelor de proteine şi grăsimi pe seama 
consumului intens de păstură, însuşire pe care nu o au albinele născute primăvara sau vara. 

Datorită acestor rezerve, albinele pot rezista intemperiilor iernii şi pot produce 
lăptişorul necesar creşterii puietului spre sfârşitul sezonului rece. 

În perioada de toamnă, când nu mai există puiet, se face tratamentul împotriva 
varroozei, folosind pentru aceasta produsul Varachet sau alte produse recomandate, conform 
prospectului. 


1. Ghemul de iernare. 

Odată cu scăderea temperaturii exterioare, între +6"C şi +8°C se formează ghemul de 
iernare. 

Albinele se adună strâns în jurul mătcii ocupând, de regulă, spațiul de pe fagurii din 
care a ieşit ultimul puiet. 

Ghemul are formä de sferä sau elipsä. 

Faţă de condiţiile de viaţă ale albinelor din timpul iernii, această formă a ghemului este 
cea mai avantajoasă întrucât, după cum este cunoscut, dintre toate formele geometrice sfera 
posedă cea mai redusă suprafaţă raportată la volumul ei. în felul acesta, la un număr maxim de 
albine ghemul posedă o suprafaţă minimă pentru pierderea căldurii. 

Partea exterioară a ghemului, numită coaja ghemului, este alcătuită dintr-un strat foarte 
dens de albine, care ocupă atât intervalele dintre faguri cât şi interiorul celulelor libere. 

Aici albinele stau aproape nemişcate, cu capul îndreptat către interiorul ghemului, vârât 
sub abdomenul altor albine şi cu aripile ridicate (poziţia este asemănătoare cu cea a tiglelor de 
pe acoperişul caselor). 

Stratul exterior are rolul de a face ca pierderile de căldură din interiorul ghemului să fie 
cât mai mici, reprezentând astfel o zonă izolatoare de mediul exterior. 

Grosimea cojii ghemului este de 2-7 cm şi variază în raport cu temperatura aerului din 
jurul ghemului. 

Miezul ghemului, care cuprinde şi matca, este mai afânat, albinele având posibilitatea 
de micşorare a acestuia în funcție de temperatura mediului exterior. 

Albinele din miezul ghemului sunt active şi au rolul de a produce temperatura necesară 
întregii familii, precum şi rolul de a hrăni matca. 

Căldura este produsă de albine prin mişcări caracteristice din aripi, picioare şi abdomen, 
ceea ce duce la perceperea pe timpul iernii a unui zumzet specific care poate fi sesizat de către 
apicultor dacă lipeste urechea de un perete al stupului. 

Temperatura din zona interioară a ghemului depinde de temperatura mediului exterior şi 
de stadiul de iernare. 

În prima fază a repausului de iarnă, care începe o dată cu ieşirea ultimului puiet, 
temperatura din interiorul ghemului este mai scăzută, oscilând în limitele câtorva grade peste 
limita temperaturii critice, care este de circa +13,9*C. 

Limita superioară a temperaturii din interiorul ghemului în această fază de iernare nu 
depăşeşte +25*C. în perioada a doua a iernii, care se caracterizează prin sporirea treptată a 
activităţii albinelor datorită creşterii de puiet, în interiorul ghemului de iernare temperatura se 
stabilizează în limitele a 34-36°C şi rămâne la acest nivel. 

Producerea căldurii în interiorul ghemului nu este continuă. 

Din momentul în care interiorul ghemului a atins temperatura critică (circa +13,9°C), 
albinele din miezul ghemului intră într-o stare de excitare, devin active, se hrănesc abundent şi 
produc intens căldură, până în momentul când temperatura din interiorul ghemului atinge limita 
superioară; din acest moment, activitatea albinelor scade treptat, ele se liniştesc şi intră în faza 
de digestie şi repaus, adică de păstrare a căldurii produse. 

În legătură cu mecanismul producerii căldurii în ghem trebuie menţionat că albinele nu 
încălzesc interiorul stupului, ci numai interiorul ghemului. 

Radiațiile de căldură din ghem în stup sunt insuficiente pentru încălzirea interiorului 
acestuia. 

Durata stării de repaus şi de păstrare a căldurii depinde de temperatura mediului exterior 
şi de puterea familiei, adică de mărimea ghemului. 

Cu cât este mai frig afară şi familia este mai slabă, cu atât se pierde mai multă căldură 
într-un timp mai scurt. 

Temperatura ghemului ajunge în curând la limita sa inferioară (+13,9*C) şi, ca urmare, 
albinele sunt nevoite să reintre din nou în activitate în vederea producerii căldurii. 

Albinele din stratul protector al ghemului trăiesc la temperatura aerului din stup, care, 
chiar în imediata apropiere a albinelor, se menţine cu cel mult 1-2°C mai ridicată decât 
temperatura exterioară. 

Ridicarea temperaturii ghemului nu are loc numai atunci când temperatura interioară a 
ghemului a ajuns la limita inferioară. 

Orice zgomot din afara sau dinăuntrul stupului, provocat de om sau animale, precum şi 
umiditatea, mierea de calitate inferioară, lipsa mătcii şi altele contribuie la ridicarea temperaturii 
din interiorul ghemului peste limitele normale şi, implicit, la sporirea consumului de hrană. 

De exemplu, o simplă ridicare a capacului stupului în timpul iernii duce la ridicarea 
temperaturii din ghem cu 2-3*C. 

În cazul când temperatura ghemului se ridică cu câteva grade din cauza unei tulburări 
puternice a albinelor, pentru liniştire, familiei de albine îi este necesar un timp de 20-30 de ore. 

Ridicându-se temperatura ghemului este posibil ca matca să înceapă ponta prea de 
timpuriu, fapt ce uzează mult albinele şi contribuie la o mortalitate ridicată primăvara. 

lernarea familiilor puternice este mai avantajoasă decât cea a familiilor slabe, atât în 
ceea ce priveşte producerea şi păstrarea căldurii necesare, cât şi a consumului de hrană. 

Familiile de albine slabe produc căldura necesară supravieţuirii lor în perioada de 
iernare pe seama unui consum mare de provizii. Prin aceasta, organismul albinelor în cauză se 
uzează mai repede, li se scurtează viaţa, iar în primăvară dezvoltarea lor evoluează aşa de încet 
încât nu pot valorifica economic culesurile intense timpurii. 

Cercetările efectuate în ţara noastră (l. Barac, N. Foţii, Al. Popa, E. Sănduleac) 
evidenţiază creşterea consumului de miere pe durata iernii în cuiburile familiilor slabe, după 
cum urmează: 


Cantitatea de albine || Consum mediu/kg de albină 
în familie (kg) 


Experiențele făcute la Institutul de Cercetare şi Producţie pentru Apicultură au arătat că 
familiile cu 1 kg albină au consumat câte 7,5 kg miere pe durata iernii, iar familiile puternice, 
de 3 kg albină, au consumat câte 11,1 kg miere, adică 1 kg de albină din familiile slabe a 
consumat 7,5 kg miere, iar 1 kg de albină din familiile puternice câte 3,7 kg miere, ceea ce duce 
la concluzia că la iernarea familiilor puternice s-a făcut o economie de 3,8 kg miere la fiecare 
kilogram de albină, sau s-a redus consumul cu 0,1% la familiile puternice. 


2. Izolarea termică a cuibului 


Faptul că albinele nu încălzesc stupul şi menţin temperatura numai în limitele interioare 
ghemului ar pleda pentru o iernare fără împachetare. 

Se apreciază însă că împachetarea are rolul de a feri familia de variațiile bruşte de 
temperatură, fiind deosebit de necesară mai ales în perioadele cu temperaturi exterioare mai 
scăzute în care familia creşte puiet. 

Este bine să folosim o împachetare bună a cuibului la familiile slabe şi mijlocii şi o 
împachetare moderată la familiile puternice. 

La stupii orizontali şi verticali fagurii se trag spre peretele mai încălzit al stupului, în 
cazul în care familiile sunt mai slabe este posibilă şi chiar indicată protejarea bilaterală a 
cuibului (fig. 10 a şi b). 


Fig. 10a Împachetarea bilaterală a cuibului în 
stupul orizontal 


1. ghemul de albine în familia ajutătoare 

2. ghemul de albine în familia de bază la 
începutul toamnei 

3. ghemul ambelor familii de albine pe timpul si 
la sfârşitul iernii 


Fig.l0b Împachetarea bilaterală a cuibului 


În acest caz, la peretele stupului se pune o saltelutä urmată de diafragmă, de fagurii cu 
albine, a doua diafragmă şi saltelutä. Peste podişor se suprapune o a treia saltelutä. 
Când familiile sunt puternice se recomandă împachetarea unilaterală a cuibului (fig 11). 


Fig. 11 impachetarea unilaterală a cuibului 


Fagurii se trag în acest caz spre peretele încălzit al stupului, urmează diafragma şi 
saltelutä laterală. 

Peste podişor se suprapune o altă saltelutä. 

Materialul de protecţie trebuie să fie permeabil, saltelutele nu trebuie să fie prea groase, 
ele trebuie să lase spaţii de circulație a aerului între ele şi pereți sau capacul stupului, 
prevenindu-se în acest mod apariția umezelii, condiție favorizantă pentru dezvoltarea 
mucegaiului. 

Ca material izolator se pot folosi: saci de iută, polistiren expandat, ziare, paiele de ovăz, 
papură. 

La stupul multietajat, dacă iernarea se face pe două corpuri, se poate lăsa un număr 
egal de faguri în cele două corpuri separate cu diafragme (superioară şi inferioară) de spaţiul 
liber din stup în care se pune material de protecţie. 

Protecţia superioară se realizează prin aşezarea unei saltelute pe podisor (fig. 12). 

Materialul de protecţie se pune în stupi o dată cu apariţia variațiilor de temperatură între 
noapte şi zi. 


Fig. 12 Împachetarea stupului multietajat pe doua corpuri. 


3. Urdinişul şi orificiile de ventilaţie. 

Odată cu terminarea culesului principal, cu scăderea temperaturii 
în cursul nopţii, este necesară redimensionarea urdinişului. 

Acesta la intrarea la iernat trebuie să corespundă puterii familiei, 
socotindu-se 0,5 cm pentru fiecare interval ocupat de albine. 

Orificiile de ventilație din capac, în perioada de la sfârşitul verii 
şi începutul toamnei, se închid. 

De asemenea, se închide şi urdinişul superior la stupii care 
posedă şi acest al doilea urdiniş. 

Scopul principal al tuturor lucrărilor este realizarea unui regim optim de temperatură, 
care să permită creşterea intensă de puiet în vederea realizării unor familii puternice pentru 
iernat. 


O dată cu instalarea definitivă a sezonului inactiv, măsurile care se iau sunt în funcţie de 
sistemul de stup şi metoda în care acesta iernează. 

Un aspect important care trebuie urmărit, este umiditatea. 

Este foarte important să prevenim excesul de umiditate în stup pentru a feri fagurii de 
formarea mucegaiurilor. în acelaşi timp, excesul de umiditate, datorită faptului că mierea este 
higroscopică, poate determina scurgerea sa din faguri sau înăcrirea care provoacă debilitatea şi 
îmbolnăvirea albinelor. 

Măsurile care se iau pentru asigurarea ventilatiei corespunzătoare trebuie însă să nu 
vină în contradicţie cu cele ce vizează asigurarea unui regim optim de temperatură, în plus, 
trebuie ținut seama de particularitatea biologică a iernării, adică de faptul că în această perioadă 
în cuib creşte cantitatea de bioxid de carbon (fig. 13). 


Fig.13 Schema aerisirii cuibului unei familii de albine pe 
2 timpul iernii 


1- ghemul de albine 
2- sensul circuitului de aer proaspăt neviciat 
3- sensul circuitului de aer viciat ( 


La stupul orizontal evacuarea vaporilor de apă rezultați din respiraţia albinelor se poate 
realiza pe la partea superioară a stupului în două moduri: 

a) deschizând urdinişul superior al stupului acolo unde există; 

b) lăsând un spaţiu de câţiva milimetri între două dintre scândurelele podişorului. 

La prima variantä, pentru asigurarea unui regim mai favorabil de temperaturä, pe 
podisorul stupului se pot suprapune câteva straturi de hârtie peste care urmeazä materialul de 
protectie. 

Orificiile de ventilație din capac se închid. 

La varianta a doua, peste podişor nu se mai pune hârtie iar salteluta nu trebuie să atingă 
capacul. 

Evacuarea vaporilor de apă care trec prin saltelutä către exterior, se realizează prin 
deschiderea unuia dintre orificiile de ventilaţie din capac. 

La stupul vertical - multietajat, ventilatia la partea superioară se poate realiza prin 
aşezarea podişorului invers, cu partea care formează un mic urdiniş deasupra familiei. 

Pentru a preveni stagnarea apei pe fundul stupului, situație care contribuie în cea mai 
mare măsură la menţinerea atmosferei umede în interiorul stupului, stupul va avea o poziție 
puţin înclinată către urdiniş, înlesnindu-se astfel scurgerea apei prin urdiniş. 

O atenţie deosebită se va da prevenirii pătrunderii rozătoarelor în stup. In acest scop, o 


dată cu răcirea timpului urdinişul va fi prevăzut cu gratii (fig. 
LT ee | 


14). 


Fig.14 Gratie contra rozatoarelor. 


4. Protecţia stupinei în timpul iernii. 

Se va da o atenţie deosebită protecţiei stupinei contra vânturilor şi curenților reci. 

Protecţia stupinei contra vânturilor puternice şi a curenților din timpul iernii contribuie 
în cel mai înalt grad la menţinerea căldurii în ghemul de iernare. 

Pentru a feri stupina de curenţi este necesar ca vatra stupinei să fie împrejmuită cu o 
plantație de protecţie, de preferinţă din esențe de înălțime medie. 

De asemenea, se poate proteja stupina cu garduri făcute din nuiele, coceni de porumb, 
tulpini de floarea-soarelui sau cu garduri mobile din scândură, stacheti, identice cu gardurile 
para-zăpezi (fig. 15). 


Fig.15 Protecţia stupinei în timpul iernii. 


Capitolul V 
Metode de iernare a familiilor de albine 


In ţara noastră se cunosc următoarele metode de iernare:- iernarea în aer liber; 
- iernarea în cojoc; 


- iernarea în adăpost. 


1. Iernarea în aer liber 

În condiţiile ţării noastre, familiile de albine normale şi cu provizii abundente de hrană 
iernează în aer liber. 

La acest procedeu, familiile de albine rămân pe locul lor din timpul verii. 

lernarea în aer liber permite efectuarea zborurilor de curăţire în zilele călduroase din 
cursul iernii, creşterea mai timpurie a puietului, valorificarea mai devreme şi în mai bune 
condiții a florei timpurii, cât şi avantaje economice deoarece nu mai sunt necesare cheltuieli 
pentru construcția adăposturilor sau pentru procurarea materialelor izolatoare. 

Prin această metodă se reduce şi forța de muncă, stupii nemaifiind mutaţi de pe vatra de 
stupină. lernarea în aer liber nu exclude însă protecția stupilor la interior, amplasarea corectă a 
stupinei pe vatră însorită şi, în special, existenţa unor perdele naturale sau a unor improvizații 
care să ferească stupina de vânturi şi curenţi. 


2. Iernarea în cojoc 

Este o metodă care reclamă un volum mare de muncă şi se referă la împachetarea 
exterioară a stupului (cojoc). 

Această împachetare poate fi individuală, pentru doi stupi, sau cojoc colectiv. 

Stupii se pot grupa pe un rând sau pe două rânduri, în acest caz punându-se spate în 
spate, între stupi şi rândurile de stupi se lasă spaţii de 10-15 cm care se umplu cu material de 
protecţie (paie, coceni, frunze uscate). 

Stupii se instalează pe o platformă sub care se poate pune, de asemenea, material de 
protecţie (grinzi sau baloti de paie), la 20-25 cm deasupra solului. 

Totul se acoperă cu un carton asfaltat sau polietilenă pentru a împiedica pătrunderea 
apei, având grijă să se lase libere urdinisurile (fig. 16). 


Fig. 16 lernarea în cojoc 


Introducerea stupilor în cojoc se face o dată cu venirea frigului, când zborul albinelor a 
încetat, în zilele însorite, când timpul s-a încălzit suficient, se înlătură împachetajul de pe partea 
frontală a stupului sau a grupului de stupi pentru ca albinele să iasă la zborul de curăţire. 

Metoda iernării în cojoc este recomandată în mod special pentru stupinele situate în 
terenuri deschise unde nu se poate amenaja stupina pentru iernare pe o vatră ferită de vânt şi 
curenţi reci. 


3. lernarea în adăpost 

În ţara noastră această metodă de iernare se practică în prezent pe scară redusă deoarece 
iernile nu sunt atât de aspre ca să justifice investiţii suplimentare iar, pe de altă parte, familiile 
noastre de albine sunt adaptate condițiilor de mediu în care s-au format de-a lungul veacurilor, 
în unele situaţii însă (provizii reduse, familii slabe) este necesară şi binevenită iernarea în 
adăpost. 

Familiile de albine se introduc în adăpostul respectiv o dată cu începerea sezonului 
friguros. 

Acest sistem asigură pierderi minime de căldură şi un consum mai redus de hrană, însă 
familule sunt lipsite de posibilitatea efectuării zborurilor de curățire. 

De asemenea, în primăvară, aceste familii au o dezvoltare încetinită. 

Practic, nu este necesar să se construiască adăposturi speciale. Se utilizează construcțiile 
existente (încăpere, şopron) în care să fie asigurate o bună ventilație, linişte, întuneric, 
temperatură în jur de 2-4°C şi o umiditate de 75-85%. 

Consumul de hrană per kilogram (greutate vie) albine diferă şi în funcție de modul de 
iernare. În tabelul 1 este, după G.A. Avetisian, o comparaţie între diferitele niveluri de consum 
influențate de modul de iernare. 


Tabelul 1 


Hrana consumată (kg) în medie pentru 1kg albine 


În grupe de familii de albine cu greutatea 


În medie pentru 
toate grupele de 
familu de albine 


Metoda de 
iernare 


În acest tabel se observă că familiile puternice consumă per unitate de greutate vie (1 kg 
albine) mult mai puţină hrană decât cele slabe. 


Capitolul VI 
Lucrări ce se efectuează iarna în stupină 


În general, lucrările privind îngrijirea familiilor de albine pe timp de iarnă se rezumă ia 
crearea condiţiilor care să asigure albinelor o deplină linişte şi înlăturarea tuturor cauzelor care 
ar tulbura ritmul caracteristic de viaţă al lor. 

Principalele lucrări care se efectuează iarna în stupină sunt: 


1. Prevenirea deranjării şi neliniştirii albinelor 

Pe toată perioada iernii se urmăreşte ca familiile să nu fie deranjate de păsări de curte, 
ciocănitori, pitigoi etc., unele dintre acestea aducând mari pagube stupinei. 

Soarecii reuşesc deseori să pătrundă în stupi producând adevărate ravagii. 

Pe lângă consumarea proviziilor de miere şi păstură ei strică şi fagurii încât nu se mai 
pot folosi, înghit şi albine vii datorită faptului că ele nu se mai pot apăra ca în sezonul cald. 

Din acest motiv, acolo unde se constată că şoarecii au pătruns în cuiburile unor familii 
(cadavre de albine fără capete sau roase, prezenţa excrementelor de şoarece, rumeguş de ceară 

în cantitate exagerată pe fundul stupului la urdinis) devine necesară intervenția apicultorului 
pentru evacuarea şoarecilor. 


2. Supravegherea modalul de iernare a familiilor de albine prin controale auditive 

Modul de iernare şi starea unei familii pot fi apreciate cu uşurinţă prin "ascultare", fără 
a se recurge la deschiderea stupului. 

La cercetarea familiilor de albine, sau la orice intervenţie în interiorul stupilor în care 
acestea sunt adăpostite, se va recurge numai în situaţii excepţionale, când viaţa familiei în cauză 
este ameninţată de lipsa de provizii, de îmbolnăvire sau alte stări anormale ce nu se pot înlătura 
din afară. 

Ascultarea familiilor de albine în lunile de iarnă se face o dată la 3-4 săptămâni, 


Ascultarea stupilor iarna. 


Unii crescători de albine se folosesc, în acelaşi 
scop, de un tub de cauciuc lung de 1m, având diametrul 
interior de 0,8-1 cm, iar alţii de stetoscopul medical. 


Introducerea unuia dintre capurile tubului pe urdiniş şi a celuilalt capăt în ureche, sau 
folosirea stetoscopului permite perceperea şi interpretarea zumzetului albinelor: 

- zumzetul moderat şi uniform arată că familia de albine este în stare bună şi că iernarea 
decurge normal; 

- bâzâitul puternic arată că familia este în suferinţă; 

- zumzetul slab, însoțit de zgomotul asemănător foşnetului frunzelor, înseamnă că 
familia este înfometată. 

= / } Aceasta se întâmplă nu numai când 
familia a intrat în iarnă cu provizii suficiente, ci 
şi atunci când s-a terminat hrana din celulele 
fagurilor unde s-a format ghemul de iarnă. 

Din cauza temperaturii scăzute (în stupii 
orizontali şi cei verticali cu un singur corp) 
ghemul nu s-a putut deplasa pe fagurii aläturati, 
plini cu provizii şi nici în partea opusă a fagurilor 
respectivi unde proviziile sunt intacte. 

Când zumzetul este foarte slab sau nu se 
percepe aproape deloc, se va interveni, fără abuz 
însă, prin lovirea cu mâna a peretelui din faţă al 
stupului. 

Dacă albinele răspund printr-un zumzet 
puternic, care însă încetează imediat, înseamnă 
că familia iernează în condiţii bune. 

Zumzetul prelung, neuniform în intensitate şi "plângätor" indică absenţa mätcii. 

Din cauza neliniştii provocate de lipsa mätcii familia consumă mai multe provizii, se 
îmbolnăveşte de diaree, se epuizează şi adeseori piere în întregime. 

Când în stupină există mătei de rezervă, îndreptarea familiei de albine se face astfel: 
cuibul familiei orfane se descoperă, după ce, în prealabil stupul a fost transportat într-o încăpere 
unde temperatura este de aproximativ +15°C, însă numai atât cât se poate da într-o parte 
diafragma şi primul fagure cu albine pentru a se introduce în spaţiul gol creat fagurii, albinele şi 
matca dintr-un nucleu. 

Când nu există nuclee cu mătci de rezervă, familia de albine orfană se uneşte cu altă 
familie mai slabă care are matcă, procedându-se la fel. 

Aprecierea modului de iernare a albinelor se poate face şi după aspectul diferitelor 
resturi, după cantitatea de albine moarte găsite pe Jos, în faţa urdinişului, după resturile scoase 
de pe fundul stupului şi aspectul lor. 

Mortalitatea exagerată a albinelor se datorează fie faptului că familia a iernat cu prea 
multe albine-vârstnice, fie uzurii organismului lor din cauza unor boli. 

Prezenţa albinelor umede, mucegăite, arată că în stup este prea multă umiditate. 

Cadavrele de albine fără capete sau roase, prezenţa excrementelor de şoareci, arată că 
aceşti periculoşi dăunători au pătruns în stup. 

Rumegusul şi albinele moarte se scot de pe fundul stupului cu o sârmă îndoită la un 
capăt în unghi drept. 

Rumegusul de fagure se păstrează ca materie primă de ceară sub formă de bulgärasi 
pentru extracția conţinutului de ceară în primăvară. Separarea albinelor moarte din rumegusul 
de faguri se face cu ajutorul unei site. 

Albinele moarte se strâng şi se ard. 

Dacă albinele au abdomenul umflat şi se văd pete de diaree la urdiniş sau pe scândura 
de zbor, înseamnă că familia de albine respectivă este pe cale de a se îmbolnăvi sau este deja 
bolnavă de diaree din cauza proviziilor de calitate inferioară sau a consumului exagerat de hrană 
ca urmare a condiţiilor nefavorabile de iernare. 

Prezenţa cristalelor printre cadavrele de albine dovedeşte că mierea din fagurii pe care 
iernează albinele s-a cristalizat. 

Din contră, acolo unde mortalitatea este neînsemnată şi rumeguşul de faguri nu este 
umed, înseamnă că iernarea decurge normal. 

Completarea proviziilor în cuiburile familiilor slab aprovizionate, precum şi 
aprovizionarea celor lipsite de hrană în sezonul rece se face mai uşor când la rezerva stupinei 
există faguri cu miere căpăcită de calitate superioară. 

Pentru această operaţie, stupul cu familia ce trebuie ajutată se duce mai întâi într-o 
încăpere încălzită. 

Aici i se înlătură capacul, împachetajul şi mai apoi podisorul. 

Observând poziţia ghemului, avem grijă ca fagurele cu miere să fie introdus într-o 
margine a lui, în aşa fel încât celulele cu miere să fie în contact cu albinele, în cazul când pe cei 
doi faguri mărginaşi între care urmează să se introducă fagurele cu miere se găsesc puţine 
albine, atunci el se introduce peste încă o ramă, spre mijlocul cuibului, unde se află mai multe 
albine, în asemenea cazuri se face câte un orificiu de trecere prin mijlocul fagurilor cu puţine 
albine şi cel cu provizii (de grosimea unui degetar) prin care albinele de pe fagurii mărginaşi pot 
trece şi se pot alătura restului de albine din ghem. în cazul în care se administrează familiei 

zahăr candi, serbet, turte, nu mai este necesară aducerea stupului într-o încăpere încălzită, 
administrarea făcându-se direct pe vatra stupinei. 


În continuare, iată câteva reţete de preparare a turtei din miere cristalizată şi a şerbetului 
de zahăr: 

a) Turta din miere cristalizată şi zahăr (dupa C. Antonescu). 

Majoritatea sortimentelor de miere cristalizează (mai repede mierea de răpită, zmeură, 
floarea-soarelui) iar zahărul tos este şi el format din cristale. 

Formarea turtelor având în componenţa lor aceste două ingrediente cristalizate trebuie 
să ţină seama de faptul că albinele consumă doar în parte turta dacă conţine cristalele mari (atât 
de miere cristalizată, cât şi de zahăr), restul, cristalele grosiere, aruncându-le pe fundul stupului, 
iar când timpul permite, scotându-le chiar afară din stup. 

Pentru a preveni această situație se procedează astfel: se foloseşte la prepararea turtei 
doar miere lichefiată sau granulată fin (având consistenţa untului) şi zahăr pudră măcinat sau 
pisat fin. 

Mierea cristalizată se lichefiază în bain-marie. 

Pentru a nu se denatura calităţile mierii - pierderea prin încălzire excesivă a enzimelor şi 
vitaminelor - apa încălzită în care se tin vasul cu miere pentru lichefiere nu trebuie să aibă 
temperatura mai mare de 45°C. 

În continuare, mierea lichefiatä se toarnă peste zahărul pudră (o parte miere la patru 
părţi zahăr), apoi se frământă cu mâna, ca un aluat, până la omogenizarea amestecului. 

Este indicat ca turta folosită la sfârşitul perioadei de iernare să conţină şi ceaiuri 
medicinale cu efect în stimularea activităţii albinelor şi apărarea stării de sănătate a acestora. 

Cu efecte deosebite s-a dovedit infuzia din următoarele plante medicinale: cimbrişor 
(Herba thymus sp.), izmă (Folia menfriae), tei (Flores tilliae), roiniță (Folia mellissae), 
sunătoare (Herba hyperici), musetel (Flores chamomillae], gălbenele (Flores calendulae), coada 
şoricelului (Flores millefolii), coada calului (Herba equiseti), măceş (Fructus cynosbati) şi soc 
(Flores sambucus). 

Se iau câte 4-5 g din fiecare plantă menţionată mai sus. 

Amestecul de plante se macerează circa 10 minute cu 3 părți apă rece. 

Apoi se adaugă apă clocotită până la un litru. 

Se amestecă totul bine şi se lasă acoperit timp de 30 minute. 

Infuzia rezultată se strecoară printr-o pânză curată. Pentru realizarea turtei cu adaus de 
ceai medicinal pasta se prepară din o parte miere, o parte ceai medicinal şi zahăr pudră după 
nevoie (până ce amestecul dobândeşte consistenţa aluatului de pâine) adăugând şi 1 g sare de 
lămâie la kilogramul de pastă, în locul infuziei medicinale preparate în casă, se poate folosi 
preparatul "Protofil"destinat stimulării dezvoltării familiilor de albine şi combaterii nosemozei. 

În acest caz se administrează 34 ml kilogramul de pastă. Pasta obţinută se administrează 
sub formă de turte (greutatea unei turte poate varia între 500 şi 1000 g) ambalate în hârtie sau 
pungi de plastic. 

Turtele astfel pregătite se pun deasupra ramelor, după ce în prealabil s-au decupat 1-3 
ferestre din suprafaţa pungii, prin care albinele vor veni în contact cu turta (fig. 17). 

| Fig.17 Amplasarea turtei. Mod de decupare a foliei in 
| care este ambalata turta. 


Pentru obţinerea a 10 kg şerbet sunt necesare 7,700 kg zahăr pudră, 2 kg miere, 300 ml 
ceai medicinal sau 340 ml "Protofil". 

Întreaga cantitate de zahăr pudră pe care o vom folosi, se aduce în încăperea de lucru, la 
cald, cu cel puţin patru ore înainte, în cazul în care zahărul pudră se prezintă sub formă de 
bulgări, aceştia se zdrobesc fin. 

Mierea ce se foloseşte trebuie să fie necristalizată şi în nici un caz miere de mană. Se 
recomandă în special folosirea mierii de salcâm, tei sau fâneatä, nefermentată, provenită de la 
familii sănătoase. 

Mierea se încălzeşte putin, doar atât cât să devină mai fluidă iar apoi se dilueazä cu 
ceaiul (infuzia) preparat în prealabil, într-un vas emailat se pune zahărul pudră, se adaugă 
mierea şi apoi se frământă bine totul cu mâna, până când conţinutul devine ca o pastă fină care 
nu se întinde şi nu este lipicioasä. 

Serbetul astfel preparat se ambalează în pungi de plastic în cantităţi de 500-1000 g sau 
chiar mai mari, în funcţie de aprecierea noastră asupra cantităţii care ar fi necesară familiei de 
albine. 

Turta de şerbet trebuie să aibă grosimea de 1-1,5 cm, pentru a putea fi aşezată deasupra 
ramelor sub podişor. 


c) Serbetul fiert (după prof. dr. E. Mureşan si ing. C. Mihăilescu). 


Se poate prepara din zahăr cu apă sau ceai, sau din zahăr şi miere de albine cu apă sau 
ceai. 

Pentru prima variantă, la 10 kg de zahăr se folosesc 2,300 I apă sau ceai de plante 
medicinale. 

Pentru a doua variantă, la 10 kg zahăr şi 2 kg miere de albine se adaugă 1,750 I apă sau 
ceai de plante medicinale. 

Indiferent de variantă, cantitățile indicate se introduc într-un vas emailat de mare 
capacitate, deoarece în momentul preparării volumul conținutului creşte mult din cauza spumei 
care se formează. 

Siropul astfel obținut se pune al fiert la un foc slab si se urmăreşte momentul în care 
începe fierberea. 

Cu un termometru măsurăm temperatura, şi când aceasta a ajuns la 116-117°C siropul 
se consideră suficient de fiert şi se dă jos de pe foc. în lipsă de termometru se poate folosi o 
metodă mai simplă care ne indică terminarea invertirii zahărului: 

într-un pahar cu apă rece se picură cu o linguriţă din siropul care fierbe; dacă picăturile 
de sirop nu se amestecă cu apa din pahar si formează o bobită este dovada că serbetul este gata. 

În cazul când la prepararea serbetului se foloseşte si miere de albine, aceasta se adaugă 
numai când şerbetul s-a terminat de fiert. 

Se toarnă apoi compoziţia într-un vas curat care a fost udat în prealabil cu apă rece. în 
acest mod se împiedică formarea de cristale mari de zahăr. 

Se lasă să se răcească până ce totul ajunge la temperatura de 40°C. 

În acest moment se începe învârtitul siropului cu o lopăţică de lemn, efectuând 
mişcările într-un singur sens, până când siropul începe să-şi schimbe culoarea spre alburiu şi 
apoi alb, întărindu-se. 

Frecatul şerbetului este încheiat atunci când săltând lopäticä serbetul care curge de pe 
aceasta nu se scufundă în restul masei şerbetului ci rămâne la suprafaţă. 

După răcire se ambalează în hârtie cerată sau pungi de plastic în cantitate de 500 g până 
la 2000 de grame, în funcţie de necesitățile familiei respective. 


3. Îndepărtarea fără zgomot a zăpezii neafânate si a gheții de pe scândurelele de zbor 
ale stupilor şi desfundarea urdinişurilor blocate de albinele moarte. 

Se urmăreşte ca în interiorul stupilor să nu pătrundă apă sau zăpadă prin orificiile de 
ventilaţie sau crăpături. 

Se curăţă scândura de zbor şi urdinisul de zăpada transformată în sloi de gheaţă. 

Gheaţa se înlătură cu ajutorul unei vergele de fier sau a unui cuţit încălzit pentru a se 
evita zgomotul şi deranjarea albinelor. 

Acoperirea parțială sau în totalitate a stupilor cu zăpadă nu este un prilej de îngrijorare, 
căci prin aceasta se asigură o protecţie suplimentară contra pierderilor de căldură. 

Totodată, nu este prilej de îngrijorare nici în ce priveşte sufocarea albinelor, căci prin 
zăpada afânată aerul curat poate pătrunde în stupi. 

Totuşi, când zăpada se topeşte, e indicată înlăturarea ei din faţa urdinişului, deoarece 
aerul pătrunde mai greu prin zăpada care începe să se topească. 

Către sfârşitul iernii, se înlătură zăpada sau "petecele" de zăpadă de pe toată vatra 
stupinei. Este bine să se presare paie, pleavă sau frunze uscate pe vatra stupinei. 

Numai pe asemenea materiale, izolatoare, albinele se pot aşeza fără pericol în timpul 
zborurilor de curățire. Altfel, aşezându-se pe zăpadă, pământul umed şi îngheţat, ele rămân 
amortite, nu mai pot zbura şi mor. 


4. Înlesnirea şi supravegherea zborurilor de curăţire ale albinelor 

În condiţii normale, în sezonul nefavorabil, albinele au capacitatea de a acumula în 
intestinul gros o cantitate importantă de excremente. 

Apariția zilelor cu temperaturi de +12° permite zboruri de curăţire ale albinelor şi 
eliberarea intestinului supraîncărcat. 

Zborurile târzii de toamnă şi chiar în cursul lunilor de iarnă (posibile în unii ani în lunile 
decembrie, ianuarie, februarie) au o influenţă deosebit de bună asupra iernării. 

Este important ca albinele să beneficieze de zborul de curăţire pentru a se evita 
declanşarea diareii pe al cărei fond se pot instala boli grave, în special nosemoza. 

Stimularea zborului de curăţire necesită câteva măsuri: eliberarea urdinişului de albine 
moarte, îndepărtarea chiar a capacelor stupilor şi a materialului de protecţie, aşa încât 
razele soarelui să încălzească direct podişorul. 

Pentru a stimula albinele să iasă afară din stup se recomandă şi lovirea uşoară a pereţilor 
stupului pentru a agita albinele care apoi ies. 


Pag. 32 / 33 


Este, de asemenea, important ca vatra stupinei să fie curățată şi să se aplice măsuri 
pentru topirea zăpezii. 

Familiile normale efectuează un zbor intens, cu o durată de 30-50 minute. 

Prezenţa apicultorului în stupină este obligatorie pentru ca urmărindu-se modul de 
desfăşurare a zborului să fie identificate familiile ce prezintă stări anormale şi soluționate aceste 
cazuri. 

Este important de reţinut că familiile de albine care efectuează zboruri de curăţire mai 
timpuriu se vor dezvolta rapid în primăvară. Unele familii fac încercări de zbor, la temperaturi 
mai scăzute. 

Acest fenomen poate însemna prezenţa unor stări anormale ce au dus la supraîncărcarea 
intestinului gros al albinelor. 

Se atrage atenţia apicultorilor, în mod deosebit, asupra necesităţii de a asigura zborul 
albinelor în primele zile favorabile, deoarece în condiţiile climatice din ţara noastră, după câteva 
zile calde din ultima parte a lunii februarie sau din prima parte a lunii martie, revine o perioadă 
rece care poate dura chiar două-trei săptămâni, în familiile care au făcut zborul în primele zile 
favorabile, creşterea puietului pe scară largă începe cu două-trei săptămâni mai repede decât în 
celelalte familii, ceea ce este deosebit de important în special pentru culesul de la salcâm. 

